open-index/open-wikipedia-markdown huggingface dataset:
Arne Magnussen

**Arne Magnussen** (født 31. mars 1884 i Moss, død 3. september 1970)
 var en norsk postekspeditør og politiker, hjemmehørende i Arbeiderpartiet og Norges Socialdemokratiske Arbeiderparti. Har var stortingsmann både fra AP og NSA, og en periode ordfører i Moss.

Han begynte å arbeide i Postvesenet i 1899, og jobbet som postassistent og senere postekspeditør fram til 1933. Med offentlig stipend reiste han til Sverige, Danmark og Tyskland og studerte postvesenet. Med støtte fra Conrad Mohrs legat kunne han også studere svensk og dansk sosialpolitikk.

Magnussen jobbet for den lokale AP-avisen *[[Moss Socialdemokrat]]* fra 1912, det første året som redaksjonssekretær og fra 1913 som redaktør.

Han hadde vervene som  formann i Moss arbeiderparti og i Østfold fylkes arbeiderparti. Ved de store partistridene i AP rundt 1920 markerte han seg på høyre fløy. Han startet *Ekstrabladet*, senere *[[Moss Arbeiderblad]]* som ble organ for NSA da høyrefløyen brøt ut av AP. Han var redaktør for denne avisen fra 1920 til 1927, da NSA igjen ble innlemmet i AP.

Magnussen var i mer enn to tiår sentral i det politiske bildet i Moss. Han var medlem av formannskapet og bystyret fra 1910 til 1933, ordfører fra 1922 til 1925 og varaordfører i 1916–1918 og 1930–1933. Han hadde i denne tiden en lang rekke kommunale verv, som medlem  av skolestyret, fattigstyret, kretssykekassen, ferjekomiteen Horten-Moss av 1928, Det nordiske postsekretariat (en perode som formann), Riksretten (1926-1927), Rådmennenes permanente utvalg (fra 1936) og direksjonen ved Våk skolehjem.

Han satt i fire perioder på Stortinget. Fra 1919 til 1921 representerte han kjøpstedene Moss og Drøbak for Arbeiderpartiet. Fra 1922 til 1927 representerte kjøpstedene i Østfold og Akershus fylker i to perioder for NSA. Han kom tilbake til Stortinget som representant fra kjøpstedene i Østfold og Akershus fylker for Arbeiderpartiet fra 1931 til 1933.

## Referanser


## Eksterne lenker
*
Anne Lise Eriksen

**Anne Lise Olaussen** (født *Anne Lise Eriksen*, 27. juli 1926, død 15. april 2010) var en norsk skøyteløper. Hun representerte Norge og Idrettsforeningen Fram.

## Internasjonale mesterskap
Allround-VM på skøyter (deltatt 1 gang)
:* Drammen 1947.
::* Beste resultat 5.-plass sammenlagt i Drammen 1947.

## Personlige rekorder

## Referanser




## Eksterne lenker
* 
*  Anne Lise Eriksen på www.ISU.html.infostradasports.com sine nettsider.
Željko Perušić

**Željko Perušić** (født 23. mars 1936 i Mrežnički Varoš, død 28. september 2017 i Sankt Gallen) var en jugoslavisk fotballspiller som deltok i De olympiske leker i 1960 i Roma.
  
Perušić ble olympisk mester i fotball under Sommer-OL i 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte én uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1–1 etter ekstraomganger. Det sto 0–0 etter ordinær spilletid, begge lagen scoret i den siste ekstraomgangen. Jugoslavia gikk videre til finalen via loddtrekning. De vant finalen over Danmark med 3–1. Perušić spilte alle fem kampene i turneringen.

Perušić spilte 27 landskamper for Jugoslavia i perioden 1959–1964.

## OL-medaljer
* 1960  Roma -  **Gull** i fotball  Jugoslavia

## Referanser


## Eksterne lenker
*
Milutin Šoškić

**Milutin Šoškić** (serbisk: Милутин Шошкић; født 31. desember 1936 i Peć) var en jugoslavisk fotballspiller som deltok i de olympiske leker 1960 i Roma.
       
Šoškić ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagene scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Šoškić spilte tre kamper i turneringen.

Šoškić spilte femti landskamper som keeper for Jugoslavia i perioden 1959-1966.

## OL-medaljer
* 1960  Roma -  **Gull** i fotball  Jugoslavia

## Referanser


## Eksterne lenker
*
Gjennom natten

***Gjennom natten*** er en roman av den norske forfatteren Stig Sæterbakken. Boken ble utgitt i 2011 og var forfatterens siste roman.

Hovedmotivet i *Gjennom natten* er sorg, og forfatteren selv har sagt at han med denne boken ønsket å vise hvor komplekse sorgreaksjoner kan være. Han ønsket å vise at sorg ikke trenger å være utelukkende ødeleggende men også kan være en berikelse, en vending som tvinger fram en fornyet åpenhet mot verden. Ifølge Sæterbakke kan det være slik at alt han skrev før dette pekte mot *Gjennom natten,* og han så på denne romanen som et foreløpig endepunkt i sin karriere.

Dagbladet omtale boken som «Svart, skånselsløst mesterstykke fra Stig Sæterbakken». Boken ble tildelt P2-lytternes romanpris 2011 og Ungdommens kritikerpris 2011.

## Handling
Romanen handler om tannlege Karl Meyer som opplever sitt livs verste redsel da sønnen, Ole-Jakob, tar sitt eget liv. Det tragiske dødsfallet danner utgangspunktet for en mangetydig og rikt forgrenet roman som stiller grunnleggende spørsmål ved erfaringen. Hva gjør sorg med et menneske? Hvordan leve videre med smerten fra et uoverkommelig tap? Hvor langt kan en mann drives i sin fortvilelse og savnet etter et mistet barn?

## Litteratur

* dagbladet.no: Ole Øyvind Sand Holth. ''Natt uten ende – Anmeldelse''.
* nrk.no. Leif Ekle. ''Gjennom natten – Sterkt og mørkt om det svake menneske''.
* oa.no: Mina Th. Watz. ''Nye bøker – Stig Sæterbakken: Gjennom natten''.

## Referanser
Fiolinane

***Fiolinane*** er en roman av den norske forfatteren Jan Roar Leikvoll, utgitt i 2010.

Romanen handler om et samfunn på en stor søppelfylling i et fiktivt ørkenlandskap, hvor hovedpersonen er en navnløs gutt i tenårene. Litteraturkritiker Marta Norheim beskriver samfunnet slik: «Vi er i eit samfunn som har gått i oppløysing av uklåre grunnar. I eit goldt, ørkenaktig landskap fylt av skrot og oljefat overlever ei gruppe nakne, namnlause menneske frå dag til dag på rotter og anna dei greier å få tak i. Snikande sjukdommar tek langsomt livet av den eine etter den andre i den vesle familien vi følgjer på nært hald. Folk som ikkje tilhøyrer dei nærmaste er fiendar, og det slår meg at ubehaget i kulturen er lett å bere samanlikna med den nakne kampen for eksistensen vi er vitne til her.» Litteraturkritiker Susanne Kristensen i Klassekampen omtalte Fiolinane som «Et ond lite mesterverk».

Foruten å bli nominert til Kritikerprisen, mottok Jan Roar Leikvoll Nynorsk litteraturpris, Sigmund Skard-stipendet og Bjørnsonstipendet for denne romanen.

## Referanser
Beate Köstel

**Beate Köstel** (født *Beate Gauß*, 10. august 1984) er en tysk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 32 i 10 meter luftrifle. 

## Referanser


## Eksterne lenker
*
Henrik Mansika

**Henrik Oskar Salamon Mansika** (født 23. juni 1881, død 8. oktober 1930) var en norsk skomaker, og en pioner innen arbeiderbevegelsen i Nord-Norge.

Manzika var formann i foreningen «Ungdommens vel» i Hammerfest og bidro sterkt sammen med Anton Hermo til å politisere Arbeider- og Fiskerforeningen i Hammerfest til fordel for venstresiden. Han reiste mye rund i Nord-Norge og agiterte for organisering av arbeiderungdommen. Han stiftet flere ungdomslag, og sto i 1912 bak stiftelsen av Tromsø-laget i Norges Socialdemokratiske Ungdomsforbund. Tromsø-laget ble opprettet 12. mai dette året.

## Referanser
Adèle Exarchopoulos

**Adèle Exarchopoulos** (født 22. november 1993 i Paris) er en fransk skuespillerinne, mest kjent for rollen som «Adèle» i *[[Blå er den varmeste fargen]]*. Filmen vant Gullpalmen under filmfestivalen i Cannes, og ble for første gang ikke tildelt kun regissøren, men også de hovedrolleinnehaverne, Exarchopoulos og Lea Seydoux. Hun er den yngste mottageren av Gullpalmen.

## Referanser


## Eksterne lenker
* 
*
Susanne Aalto

**Susanne E. Aalto** (født 1964 i Eskilstuna) er siden 2013 professor i radioastronomi ved Chalmers tekniska högskola. I 1994 ble hun Sveriges første kvinnelige doktor i radioastronomi med en avhandling om stråling fra molekyler som en metode for å undersøke galakser som danner mange stjerner samtidig (starburstgalakser).

Mellom 1994 og 1999 var hun postdoc ved Steward-observatoriet ved University of Arizona og California Institute of Technology i USA. I 1999 ble hun tildelt Albert Wallins pris av Kungliga Vetenskaps- och Vitterhetssamhället i Göteborg. Siden 2000 har hun arbeidet ved Chalmers og Onsala romobservatorium hvor hun ble assisterende professor i 2010. Aalto forsker på galaksenes utvikling og bevegelser ved hjelp av radioteleskop og stråling fra molekyler.

## Referanser
Kiril Rakarov

**Kiril Manolov Rakarov** bulgarsk: **Кирил Манолов Ракаров** (født 24. mai 1932 i Gotse Delchev, død 25. august 2006 i Sofia) var en bulgarsk fotballspiller som deltok i de olympiske leker 1956 i Melbourne og 1960 i Roma.

Rakarov vant en olympisk bronsemedalje i fotball under Sommer-OL 1956 i Melbourne. Han var med på det bulgarske laget som kom på tredjeplass i fotballturneringen bak Sovjetunionen og Jugoslavia. Bulgaria vant kvartfinalen med 6-1 over Storbritannia men tapte semifinalen mot Sovjetunionen med 1-2. I bronsefinalen mot India vant de med 3-0. Rakarov spilte tre kamper i turneringen.

Rakarov spilte femtiåtte landskamper og scoret ett mål for  i perioden 1953-1962.
## OL-medaljer
* 1956  Melbourne -  Bronse i fotball  Bulgaria

## Referanser


## Eksterne lenker
*
Martin Asplund

**Martin Asplund** (født 1970) er en svensk astronom og forskningssjef ved Max Planck-instittutet for astrofysikk i Garching i Tyskland.

Asplund disputerte i 1997 ved universitetet i Uppsala på en avhandling om variable stjerner. Hans forskning dreier seg fremfor alt om stjerner og deres sammensetning. En ofte sitert forskningsartikkel handler om solens innhold.

## Referanser


## Eksterne lenker
*
Den 86. Oscar-utdelingen

**Den 86. [[Oscar]]-utdelingen** fant sted den 2. mars 2014 og hedret de beste prestasjonene innen film fra 2013. Seremonien ble holdt i Dolby Theatre i Hollywood, Los Angeles, California. Ellen DeGeneres ledet utdelingen for andre gang. De nominerte filmene ble offentliggjort den 16. januar 2014.

*[[12 Years a Slave]]* vant for beste film, mens *[[Gravity (film)|Gravity]]* fikk flest statuetter, med sju stk.

## Vinnere og nominerte

Vinnerne står skrevet først i **fet skrift**.

## Se også
* Filmåret 2013
* Den 71. Golden Globe-utdelingen

## Referanser


## Eksterne lenker
* 
* Offisiell nettside
* The Academy of Motion Picture Arts and Sciences-nettside
* Oscar's Channel hos YouTube (styrt av Academy of Motion Picture Arts and Sciences)
Pehr Aurén

**Pehr Aurén** (født 27. mars 1761, død 23. januar 1842) var en svensk gymnaslærer, matematiker og astronom.

Aurén ble elev ved Härnösands gymnasium i 1774, student ved universitetet i Uppsala i 1782, blev *filosofie kandidat* i 1790 og *filosofie magister* 1791. Han ble viseskolemester i Umeå i 1795, visekollega i Härnösand i 1798, apologist i 1799, og viselektor i matematikk ved gymnaset i Härnösand i 1800, 1806-1813 og 1823. I 1812 søkte han stillingen som lektor i matematikk ved gymnaset, men fikk ikke stillingen da det var bestemt at stillingen skulle besettes av en doktor medisin. 1828-39 var han sekretær i selskapet *de nödlidandes vänner*. Aurén fikk i 1830 permisjon fra stillingen på grunn av alderdom.

Aurén utgav en rekke arbeider innen matematikk og astronomi. Blant hans arbeider er først og fremst *Utredning af bibliska och borgerliga tidräkningen, jämte förslag till rättelse af de fel, hvarmed den senare är behäftad* (1800) og *Första grunderna till trigonometriska differentialformlers integrering* (1812) kjente.

## Referanser


## Litteratur
*
Filosofiåret 1752

**Filosofiåret 1752** er en oversikt over hendelser, utgivelser og personer med tilknytning til filosofi i 1752.

## Hendelser
* Adam Smith blir professor i moralfilosofi ved University of Glasgow.

## Publikasjoner
* *[[Micromégas]]*, filosofiroman av Voltaire.

## Fødsler
*10. januar – Karl Ludwig Pörschke, tysk filolog og filosof (død 1812)
*28. juni – Karl von Eckartshausen, tysk forfatter, filosof og teosof (død 1803)
*14. juli – Andreas Joseph Hofmann, tysk filosof og revolusjonær (død 1849)

## Dødsfall
*4. april - Francesco Maria Spinelli, italiensk filosof (født 1686)
*16. juni - Joseph Butler, engelsk filosof og teolog (født 1692)
*22. august - William Whiston, engelsk filosof, teolog og matematiker (født 1667)


Fil:Karl von Eckartshausen.jpg|Karl von Eckartshausen(1752-1803)
Fil:Joseph Butler.png|Joseph Butler(1692-1752)
Fil:WilliamWhistonComet.jpg|William Whiston(1667-1752)
Spisshjorter

* dvergspisshjort
* gråspisshjort
* liten gråspisshjort
* liten rødspisshjort
* liten spisshjort
* mellomamerikansk rødspisshjort
* meridaspisshjort
* rød dvergspisshjort
* rødspisshjort
* yucatanspisshjort

**Spisshjorter** (*Mazama*) er ei slekt i gruppen andre hjortedyr (Capreolinae). Slekten består av små og mellomstore arter, som finnes på Yucatánhalvøya og i Mellom-Amerika, Sør-Amerika og på øya Trinidad i Karibia.

Spisshjorter er sky, nattaktive dyr som enten lever solitære liv eller parvis. Arten har et enkelt gevir i form av to hornstilker uten avgreininger. Pelsfargen skiller i tillegg denne slekten i to; gråbrune (kromosomtall 2n = 66–70) og rødbrune spisshjorter (kromosomtall 2n = 32–54). Dyra veier typisk 8–48 kg. Hode og kropp utgjør gjerne 60–144 cm og skulderhøyden ligger på omkring 35–80 cm, alt avhengig av art.

## Arter
Antallet arter er omdiskutert. Czernay (1987) anerkjente seks, mens Allen (1915) mente det kunne være hele atten. Nedenfor lister vi opp ti, siden Rossi, R.V. & Duarte, J.M.B (2008) identifiserte *M. nemorivaga* (liten gråspisshjort) som distinkt fra *M. gouazoubira* (gråspisshjort). Kan hende tilhører den også en egen slekt, men dette er ikke avklart foreløpig. Ti arter er også det antallet spisshjorter som står oppført på IUCNs rødliste.

* Spisshjorter (*Mazama*)
** rødspisshjort eller stor spisshjort (*Mazama americana*)
** liten rødspisshjort (*Mazama bororo*)
** meridaspisshjort (*Mazama bricenii*)
** liten spisshjort (*Mazama nana*)
** yucatanspisshjort (*Mazama pandora*)
** mellomamerikansk rødspisshjort (*Mazama temama*)
** gråspisshjort eller brunspisshjort (*Mazama gouazoubira*)
** liten gråspisshjort eller liten brunspisshjort (*Mazama nemorivaga*)
** rød dvergspisshjort (*Mazama rufina*)
** dvergspisshjort (*Mazama chunyi*)

## Referanser


## Eksterne lenker
*
Anatolij Basjasjkin

**Anatolij Vasiljevisj Basjasjkin** russisk: **Анатолий Васильевич Башашкин** (født 23. februar 1923 i Reutovo, død 27. juli 2002 i Moskva) var en sovjetisk fotballspiller som deltok i de olympiske leker 1952 i Helsingfors og 1956 i Melbourne.

Basjasjkin ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0. Basjasjkin spilte fem kamper i turneringen.

Basjasjkin spilte 21 landskamper for Sovjetunionen i perioden 1952 til 1956.

## OL-medaljer
* 1956  Melbourne -  **Gull** i fotball  Sovjetunionen

## Referanser


## Eksterne lenker
* 
*  Anatolij Basjasjkin på Eu-Football.info
Fotballklubben Union Carl Berner

**Fotballklubben Union Carl Berner** (stiftet 11. september 2008 som *Fotballklubben Fremad Famagusta*) er en fotballklubb fra Carl Berner i bydel Grünerløkka i Oslo.

## Tabellen (2026)

## Historikk
### Fremad Famagusta
Klubben ble stiftet som *Fotballklubben Fremad Famagusta* den 11. september 2008 av , ,  og , som en klubb for spillere fra Lillehammer-området bosatt i Oslo, men besto også av andre spillere som sjakkspilleren Magnus Carlsen. Klubbens navn var i utgangspunktet *Fremad*, etter den gamle Lillehammerklubben , men ettersom Oslo Fotballkrets krevde to navn valgte de også *Famagusta*, etter den kypriotiske mesterklubben  som overrasket i Mesterligaen 2008/2009. Under Idrettsgallaen 2014 hyllet Carlsen klubben og delte ut pris iført klubbens drakt.

### Union Carl Berner
Fremad Famagusta slet med gjenoppstart etter koronapandemien og ble avviklet ved utgangen av 2021. Restene av klubben, samt plassen i 4. divisjon, ble overtatt av FK Union Carl Berner foran 2022-sesongen. Navnet ble endret for å gi en lokal tilknytning til Carl Berner, i tråd med ønskene til Oslo Fotballkrets.

I sesongen 2022 ble Union nr.3 i sin avdeling i 5.divisjon, med 41 poeng på 22 kamper. Vinneren, Ready 2, kunne imidlertid ikke rykke opp, dermed ble det opprykk på Lokomotiv Oslo 2 og Union. I sesongen 2023 endte laget på 6.plass i 4.divisjon avdeling 1, med 29 poeng på 22 kamper. I sesongen 2024 endte Union på 4.plass i 4.divisjon avdeling 1, med 39 poeng på 22 kamper.

I sesongen 2025 så var klubben ustoppelige. Tirsdag 7. oktober 2025 skrev de historie med å bli seriemester i 4. divisjon avdeling 2, selv med tre runder igjen. Da hadde klubben vunnet på den tiden samtlige 19 seriekamper. Det betyr at for første gang i klubbens historie så skal de opp til nasjonalt nivå og 3. divisjon 2026.

## Divisjonsutvikling
Klubben ble plassert i 8. divisjon, avdeling 4, og endte 2009-sesongen som avdelingsvinner etter 12 seire og 2 tap, 7 poeng foran Veitvet 2.

Første sesong i 7. divisjon endte med 23 poeng og en 7.-plass i avdeling 1. Sesongen etter endte klubben på en 3.-plass med 38 poeng i avdeling 3, 9 poeng bak avdelingsvinner , men kun 1 poeng bak andreplasserte . 2012-sesongen endte med opprykk etter at klubben vant avdeling 3 med 16 seire, en uavgjort og ett tap, kun 1 poeng foran .

Klubbens første sesong i 6. divisjon endte med 26 poeng og en 6.-plass i avdeling 1. Foran 2014-sesongen ble klubben plassert i avdeling 2. Sesongen endte med 2.-plass i avdelingen, og opprykk.

Fremad Famagusta debuterte i 5. divisjon i 2015, og sesongen endte med førsteplass i avdelingen, foran  og , og det fjerde opprykket på syv sesonger.

Foran 2016-sesongen, den første i 4. divisjon, hentet klubben inn flere nye spillere – blant annet Tom Kristoffersen og Jørgen Jalland, tidligere profiler i Tippeligaen.

## Kjente spillere
* Magnus Carlsen, venstreback
* Tom Kristoffersen
* Jørgen Jalland

## Referanser


## Eksterne lenker
* 
*
Livre

:*Ikke å forveksle med [[livré]].*

**Livre** var en eldre fransk pengeenhet for sølvpenger basert på vektenheten ved samme navn, og den varierte opp gjennom århundrene og hadde to hovedtyper som ikke var like. Den antakelig mest utbredte bestod av 489,5 gram (*[[livre parisis]]*) sølv, som kunne inndeles i 20 sols (sous) eller 240 deniers. 

Ordet *livre* stammer fra det latinske ordet *libra*, en romersk vektenhet - libra.

Fra 1200-tallet fungerte livre også som to regnemyntenheter med navnet livre, av hvilke *[[livre parisis]]* var 1/4 større og ble brukt til midten av 1600-tallet, mens *[[livre tournois]]* holdt seg til 1795, da den ble erstattet av enheten franc, hvorav 0,9877 tilsvarte 1 livre. Fra 1792 var livren inndelt i 100 centimes.

Sølvinnholdet i 1 *livre tournois* var tidlig på 1300-tallet omkring 60 gram, i begynnelsen av 1500-tallet 17 gram, i begynnelsen av 1600-tallet omkring 10 gram og i begynnelsen av 1700-tallet omkring 5 gram.

Mynt med navnet livre ble preget kun to ganger, dels i 1656 under navnet *lis d'argent* og så omkring 1720 kalt *lis de la compagnie des Indes*.

## Kjøpekraft pariserlivre 1760-1790
Det er vanskelig å vurdere historisk valutas kjøpekraft i moderne valuta. Euro-verdiene i annen spalte er derfor bare et forsøk, og siden den ble utarbeidet ca. 2012 vil dens treffsikkerhet forringes over tid. Derimot er kjøpekraften ut fra hva vare- og tjenesteverdi - i tredje spalte - mer sikker. 

## Litteratur
* Gunnar Carlquist (red.): *[[Svensk uppslagsbok]]*, Bd 17 (fra 1937). Malmö: Svensk Uppslagsbok AB. s. 441
Comédie-Française

**Comédie-Française** eller *Théâtre Français* er Frankrikes nasjonalteater, grunnlagt i 1680 på initiativ av kong Ludvig XIV. Teateret har tre scener, alle i Paris: *Salle Richelieu* på  rue de Richelieu nær Palais Royal, *Théâtre du Vieux-Colombier* og *Studio-Théâtre*.  

## Repertoar
Teateret har et repertoar av såvel klassiske som moderne stykker, og omfatter 3000 teaterstykker. Den forfatter som først og fremst assosieres med Comédie-Française er Molière, som imidlertid døde syv år innen Comédie-Française ble åpnet. Like fullt kalles etablissementet i blant *La Maison de Molière* - *Molières hus*. En premiéreaktør ved Comédie-Française kalles *societær* (fra det franske ord for deleier). Societærene binder seg til teatrene for minst 20 år, og oppebærer foruten lønn andel av gevinsten.

## Historie
Innen Comédie-Française ble grunnlagt fantes det i Paris to teatertrupper, *Hôtel Guénégauds* trupp og den som tilhørte *Hôtel de Bourgogne*. På befaling av Ludvig XIV av 24. august 1680 ble de to gruppene slått sammen. Repertoaret bestod på denne tid av Molières og Jean Racines samlede teaterverker og noen utvalgte stykker av Pierre Corneille, Paul Scarron og Jean Rotrou.

Under den franske revolusjon ble Comédie-Française stengt den 3. september 1793 på ordre fra *[[Comité de salut public]]*, som i realiteten styrte Frankrike under Skrekkveldet, og skuespillerne ble satt i fengsel. Den 31. mai 1799 åpnet den nye regjering *Salle Richelieu* igjen og tillot skuespillerne å rekonstituere teatertruppen.

## Galleri

Fil:Paris Comedie-Francaise exterior.jpg|Salle Richelieu, sent 1700-tall
Fil:Paris Comedie-Francaise.jpg|Interiør, sent 1700-tall


## Referanser


## Litteratur
* Stora Focus' artikkel *Comédie-Française*, 1987

## Eksterne lenker
* 
* Comédie-Françaises webbplats
Polycopoidea

**Polycopidea** er den eneste overfamilien i underordenen ***Cladocopina*** - innenfor orden Halocyprida av såkalte muslingkreps, som er små krepsdyr. Overfamilien har en nålevende familie Polycopoidae, og en familie av utdødde arter Quasipolycopidae.

Overfamilien Polycopidae har minst 7 slekter og 14 levende arter. Det som kjennetegner denne underordenen er at den ikke har et synlig sjette par med bein, mens artene av den andre Halocyprida-underordenen, Halocypridina, har et slikt synlig sjette beinpar. 

Som en del av Myodocopa-gruppen har Polycopidae-artene for øvrig mykt skall *(carapax)* på overkroppen *(thorax)* og lang ytter-gren (i stedet for lang inner-gren) på andre antenne-par.
Det særegne for Halocyprida er at antennen sitter på et feste som mangler den nebb-liknende utveksten (rostrum) som vi finner hos Myodocopida. 
Dessuten er 5. og 7. ledd av underkroppen annerledes enn hos Myodocopida-individene. Individene er som regel rundt 1&nbsp;mm lange.

Alle artene i familieen lever i saltvann. Det finnes mange planktoniske arter i denne gruppen, men mange lever nær bunnen. De pløyer seg igjennom bunnslammet og eter detritus og alger.

## Taksonomisk plassering av gruppen

Taksonomien til muslingkrepsene er omstridt og baserer seg på studier av morfologi snarere enn genetikk. Det er generelt omstridt å fin-inndele organismer taksonomisk. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger *[[Catalogue of Life]]*:  - og i hovedregel *WoRMS*-databasen.

* Rekke: krepsdyr (Crustacea) - 67.000 arter Brünnich, 1772
** **Klasse [[muslingkreps]] ([[Ostracoda]])** - 4 ordener, 13.000 arter Latreille, 1802
*** **Underklasse [[Myodocopa]]**  Sars, 1866
**** Orden Halocyprida - 2 underordener, 3 familier, 45 slekter, 241 arter Dana, 1853
***** Underorden Cladocopina
****** Overfamilie **Polycopoidea**
******* Familie Polycopidae - 6 slekter Sars, 1865
******** *Slekt [[Metapolycope]]*
******** *Slekt [[Parapolycope]]*
******** *Slekt [[Polycope]]*
******** *Slekt [[Polycopsis]]*
******** *Slekt [[Pontopolycope]]*
******** *Slekt [[Pseudopolycope]]*
******* Familie † Quasipolycopidae Jones, 1995

## Referanser


## Eksterne lenker
*
Radisson Blu Hotel Tromsø

**Radisson Blu Hotel Tromsø** er et hotell i Tromsø under Radisson Hotels. Hotellet har 269 rom og ligger i Sjøgata i sentrum av byen.

Det har vært kafé- og pensjonatdrift i kvartalet i over femti år. I 1960 starta Egil Kjær Central gjestgiveri i bygget, som tidligere hadde romma Hotell Jahnson. Etter noen år lanserte Kjær planer om et nytt storhotell i byen, og han fikk myndighetenes aksept for å rive hele kvartalet i Sjøgata mellom Fredrik Langes gate og Bankgata. Her ble Central Hotell reist over ni etasjer. Det stod ferdig i 1969. I 1971 inngikk Kjær en samarbeidsavtale med SAS-hotellene, en kjede som seinere blei overtatt av Radisson.

Poul-Henrik Remmer har vært hotellsjef siden 2011. Dag Høybakk overtok som direktør ved hotellet i 2012.

Hotellet har flere skjenkesteder, blant annet puben Rorbua, som i mange år var åsted for NRKs humorprogram *[[Du skal høre mye]]*.

## Referanser


## Eksterne lenker
*
Else Marie Fjære

**Else Marie Fjære** (født 2. juli 1944) er en norsk tidligere skøyteløper og friidrettsutøver i kastøvelsene. 

## Hurtigløp på skøyter
Hun representerte Norge og Tønsbergs Turnforening i hurtigløp på skøyter. Med sin debut-deltagelse i VM i Östersund 1960 ble hun Norges nest yngste VM-debutant og er fortsatt etter Allround-VM 2013 Norges tredje yngste VM-debutant i et senior-VM i hurtigløp på skøyter uansett kjønn med sine da 15 år, 6 måneder og 28 dager.

### Internasjonale mesterskap på skøyter
Allround-VM på skøyter (deltatt 1 gang)
:* Östersund 1960.
::* Beste resultat 26.-plass sammenlagt i Östersund 1960.

### Personlige rekorder

## Referanser




## Eksterne lenker
* 
*  Profil på The-Sports.org (mesterskapsresultater)
Grette skole (Sem)

::*Se også [[Grette skole (Våle)]]*

**Grette skole** var en folkeskole på Nordre Hesby i daværende Sem kommune i Vestfold. Skolen sto ferdig i 1867 og ble nedlagt i 1911 like før Sem skole åpnet. Før 1867 holdt skolen til i leide lokaler på Grette. Den beholdt navnet Grette da den flyttet til Hesby.

## Referanser
Eucopidocaulus

* Se systematisk inndeling

***Eucopidocaulus*** er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

## Utseende
Middelsstore, blankt svarte biller, ganske kraftig bygde.

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Slekten er utbredt på Ny-Guinea og omkringliggende øyer.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Eucopidocaulus* Prell, 1912
******** *[[Eucopidocaulus biintrusus]]* (Heller, 1913)
******** *[[Eucopidocaulus platypygus]]* Prell, 1912
******** *[[Eucopidocaulus tridentipes]]* (Arrow, 1911)

## Kilder
* Dynastidae du monde- sjekkliste over artene 

## Eksterne lenker
*
Tomáš Plekanec

**Tomáš Plekanec** (født 31. oktober 1982) er en tsjekkisk profesjonell ishockeyspiller som spiller for Montreal Canadiens i National Hockey League (NHL). Han begynte sin karriere hos HC Kladno i den tsjekkiske Extraligaen og ble valgt som nr. 71 i NHL Entry Draft 2001 av Montreal Canadiens. Han flyttet til Nord-Amerika i 2002 og spilte tre sesonger for Canadiens' farmerlag Hamilton Bulldogs i American Hockey League (AHL) før han ble en fast spiller hos Canadiens siden 2005/06-sesongen.

## Referanser


## Eksterne lenker
*
Elsa Jondalen

**Elsa Marie Glenne** (født *Elsa Marie Jondalen* 24. juli 1923) er en norsk tidligere skøyteløper. Hun representerte Norge og Oslo Idrettslag.

## Internasjonale mesterskap
Allround-VM på skøyter (deltatt 1 gang)
:* Drammen 1947.
::* Beste resultat 4.-plass sammenlagt i Drammen 1947.

## Personlige rekorder

## Referanser




## Eksterne lenker
* 
*  Elsa Jondalen på www.ISU.html.infostradasports.com sine nettsider.
Anomalomorpha

* Se systematisk inndeling

***Anomalomorpha*** er en slekt av biller som hører til gruppen hornbiller i familien skarabider (Scarabaeidae). Disse billene lever i Australia.

## Levevis
Disse artene har larver som utvikler seg i jorda på gressmark, der de blant annet spiser gressrøtter.

## Utbredelse
Slekten finnes i det østlige og sørøstlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant
******* Slekten *Anomalomorpha* Arrow, 1908
******** *[[Anomalomorpha anthracina]]* Arrow, 1908
******** *[[Anomalomorpha giveni]]* Carne, 1957
******** *[[Anomalomorpha monteithi]]* Allsopp, 2000

## Kilder
* Dynastidae du monde- sjekkliste over artene 

## Eksterne lenker
*
Jareteigen skole

**Jareteigen skole** var en folkeskole og senere barneskole i daværende Sem kommune i Vestfold. Skolen sto ferdig i 1862. Den fikk småskole i 1918. I 1937 ble ny skole bygget sør for den gamle. Den nye skolen fikk et tilbygg i 1958. Jareteigen skole ble nedlagt som offentlig skole på 1990-tallet. I 1995 overtok Jareteigen Montessoriskole lokalene.

I Sentralt stedsnavnregister (SSR) kalles skolen *Skibrekk skole*.

## Referanser
Neodasygnathus

* Se systematisk inndeling

***Neodasygnathus*** er en slekt av biller som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).

## Levevis
Larvene lever i jorda der de spiser råtnende plantemateriale.

## Utbredelse
Slekten er utbredt i det østlige Australia, fra Queensland i nord til Tasmania i sør, og i Vanuatu.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Neodasygnathus* Carne, 1957
******** *[[Neodasygnathus corynophylloides]]* Carne, 1957
******** *[[Neodasygnathus davidsoni]]* Carne, 1957
******** *[[Neodasygnathus juba]]* (Kirby, 1818)

## Kilder

* Dynastidae du monde- sjekkliste over artene 

## Eksterne lenker
*
Filosofiåret 1764

**Filosofiåret 1764** er en oversikt over hendelser, utgivelser og personer med tilknytning til filosofi i 1764.

## Hendelser

## Publiseringer
*Dictionnaire philosophique av Voltaire

## Fødsler
*19. juli - Krzysztof Celestyn Mrongovius, polsk forfatter, filosof og lingvist (død 1855)

## Dødsfall
*25. februar - Yves-Marie André, fransk filosof (født 1675)
*3. mai – Francesco Algarotti, italiensk filosof (født 1712)
* 1763/1764 – Cao Xueqin – kinesisk romanforfatter, poet, filosof og kunstmaler (født 1715/1724)


Fil:Francesco Algarotti (Liotard).jpg|Francesco Algarotti(1712-1764)


## Referanser
Etablering

**Etablering** er et begrep som henviser til å skape eller opprette noe (nytt), særlig i forbindelse med å starte ny næringsdrift, det vil si å starte ny virksomhet. I denne betydningen trenger ikke virksomheten være «nyskapende»; man kan eksempelvis etablere en ny butikk på et sted med flere tilsvarende tilbud.

Når virksomheten både er ny og nyskapende, gjerne med bruk av ny teknologi og ofte også med en betydelig grad av risiko, brukes ofte begrepet *gründervirksomhet*, og den som etablerer kalles for en *[[gründer]]*; avledet fra tysk og betyr egentlig «grunnlegger».

Etablering brukes også i mange andre sammenhenger, men alle med grunnbetydningen «å skape noe nytt», som for eksempel «å etablere eget hjem», «etablering av tilbud for eldre i en kommune», «å etablere regler og rutiner» og «etablering av trær i en park» (i betydningen å plante trær).

## Referanser


## Eksterne lenker
* ''Altinn'' - Starte og drive bedrift , myndighetenes informasjonstilbud til personer som ønsker å etablere og drive næringsvirksomhet
Jarlsberg skole

**Jarlsberg skole** eller **Jarlsberg bruksskole** var en folkeskole på Jarlsberg hovedgård i daværende Sem kommune i Vestfold. Skolen ble grunnlagt 1827. Den ble ombygget i 1859 og i 1912. Den ble overtatt av kommunen i 1933 og nedlagt i 1939. I 1945 brant skolebygningen ned.

## Referanser
Manum skole

**Manum skole** var en folkeskole i daværende Sem kommune i Vestfold. Skolen sto ferdig i 1865 og ble nedlagt i 1911 like før Sem skole åpnet.

## Referanser
Nauen skole

**Nauen skole** var en folkeskole i daværende Sem kommune i Vestfold. Skolen ble bygd i 1863, men regnes som grunnlagt 1864. Ny skole ble ferdig i 1906. Skolen feiret hundreårsjubileum i 1964, men er siden nedlagt.

## Referanser
Pentodontoschema

* Se systematisk inndeling

***Pentodontoschema*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore, blanke, svarte biller.

## Utbredelse
Slekten er utbredt i det sørlige Afrika, *P. caper* går nordover til Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Pentodontoschema* Péringuey, 1901
******** *[[Pentodontoschema caper]]* Prell, 1936
******** *[[Pentodontoschema capicola]]* Péringuey, 1901
******** *[[Pentodontoschema deceptor]]* Péringuey, 1901
******** *[[Pentodontoschema diversum]]* Péringuey, 1901
******** *[[Pentodontoschema endrodyyoungai]]* Endrödi, 1975
******** *[[Pentodontoschema nireum]]* (Burmeister, 1847)

## Kilder
* Dynastidae du monde- sjekkliste over artene 

## Eksterne lenker
*
Solgunn

**Solgunn** er et nylaget norsk og svensk kvinnenavn fra 1900-tallet. Navnet er sammensatt av norrøne navneledd som betyr «sol» og «slag, kamp». Navnet er nokså sjeldent, med under 300 navnebærere i Norge i 2012. *Solgunn* har norsk navnedag 30. juni.

## Etymologi
*Solgunn* er en variant av *Solgun*, som er et nylaget svensk navn sammensatt av de norrøne navneleddene *sól*, «sol», og *gunnr*, «slag, kamp». Det første navneleddet kan også være dannet av *salr*, «hall». *Solgund* er en annen variant av navnet. Ordet *solgun* betyr «blek» på tyrkisk.

## Utbredelse
*Solgun* er kjent brukt i Sverige første gang i 1912, og *Solgunn* er kjent brukt i Norge første gang i 1936. Navnet er nokså sjeldent i Norge, med under 300 navnebærere i 2012. Det er svært lite brukt i andre land.

|}

## Kjente personer med navnet
Personene i listen er ordnet kronologisk etter fødselsår.
* Solgun Drevik (f. 1966), svensk oppfinner
* Solgun Welle (f. 1970), norsk organisasjonsrådgiver
* Solgunn Valstad (f. 1982), norsk sanger kjent som Sunny IV
* Solgunn Slåtto (f. 1986), norsk kurator

## Referanser


## Eksterne lenker
Rom skole (Sem)

**Rom skole** var en folkeskole ved gården Mellom Rørås i daværende Sem kommune, nå Tønsberg kommune i Vestfold. Skolen ble bygd i 1867 og påbygd i 1911. Skolen hadde kun to klasserom.

Kretsen omfattet i 1890: Rom søndre, mellom og østre, samt Kroks-Rom, Høkli, Hallngrød, Stang store og line, Teien nordre, Saltkop, Rørås, Feskjær og Bratås.

I 1940   hadde rom skole 40 elever, men elevtallet sank jevnt og trutt etter krigen.  Ved skolens nedleggelse våren 1964 var det ti elever i første og annet trinn (tre førsteklassinger og sju annenklassinger), og fjorten elever fra tredje til sjette trinn. I alt 24 elever. Lærere den gang var klokker Hoel,  og Frøken Kirsten Langeland. 

De fleste elevene ble overført til Volden skole, som da allerede hadde vært i drift i ti år. men et par elever endte opp med å flyttes til nabokommunen (daværende Borre), og der gå på Åsgårdstrand skole.

En unik ting ved skolen var at lekeområdet for elevene i friminuttene var et treveis vegkryss rundt en stor brønn, sammen med skogkanten inntil veikrysset.

## Referanser
Acid Queen

***Acid Queen*** er det andre studioalbumet til Tina Turner. Det ble gitt ut i 1975. Albumet kom på 39.-plass på R&B-lista, 75.-plass i Australia og 115.-plass på Pop-lista. Albumet ble spilt inn i Bolic Sound i Inglewood i California.

## Sporliste

**Side 1:**

# «Under My Thumb» (Mick Jagger og Keith Richards) - 3.22
# «Let's Spend the Night Together» (Mick Jagger og Keith Richards) - 2.54
# «Acid Queen» (Pete Townshend) - 3.01
# «I Can See For Miles» (Pete Townshend) - 2.53
# «Whole Lotta Love» (Jimmy Page, Robert Plant, John Bonham, John Paul Jones og Willie Dixon) - 5.24

**Side 2:**

# «Baby Get It On» (Ike Turner) - 5.34
# «Bootsey Whitelaw» (Ike Turner) - 5.06
# «Pick Me Tonight» (Ike Turner) - 3.13
# «Rockin' And Rollin'» (Ike Turner) - 4.02

## Musikere

* Ed Greene - trommer
* Henry Davis - bassgitar
* Ray Parker Jr. og Spencer Proffer - gitar
* Jerry Peters, Clarence McDonald og Jeffrey Marmelzat - keyboard
* Joe Clayton - congas
* Allen Lindgren og Jimmie Haskell - Arp, moog og streng ensemble
* The Sid Sharp Strings - strenger
* Tom Scott - horn
* Plas Johnson - saksofon
* Bill Perkins - saksofon
* Lew McCreary - bein
* Tony Terran og Charles Finley - trompet
* Denny Diante - perkusjon
* Maxine Willard, Julia Tillman og Kim Carnes - bakgrunnsvokal

## Referanser


## Eksterne lenker
*
Coptognathus

* Se systematisk inndeling

***Coptognathus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore, kraftige, mørkt rødbrune hornbiller. Hannene mangler horn på hode og pronotum. Kroppen er litt matt til ganske blank, pronotum nokså tett og kraftig punktert, dekkvingene likeså med ganske kraftige punkter som stedvis danner antydninger til punktrader.

## Levevis
De lever i forholdsvis tørre biotoper, som steppe og ørkener. De kan finnes i sanddyner.

## Utbredelse
Slekten forekommer i det nordlige Afrika (i alle fall Marokko, *C. crassipes*) og Sentral-Asia (i alle fall Kasakhstan, *C. attila*).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Coptognathus* Burmeister, 1847
******** *[[Coptognathus attila]]* Ménétries, 1849
******** *[[Coptognathus crassipes]]* Burmeister, 1847

## Kilder
* Dynastidae du monde- sjekkliste over artene 

## Eksterne lenker
* Bilde av ''Coptognathus crassipes''
* Bilde av ''Coptognathus attila''
*
Tverrved skole

**Tverrved skole** var en folkeskole i daværende Sem kommune i Vestfold. Skolen ble bygd i 1864 og påbygd i 1905. Den ble nedlagt i 1954 da Volden skole sto ferdig. Etter dette fungerte skolen som framhaldsskole til ca. 1960, og deretter som lærerbolig.

10. mai 1989 ble **Tverved skolemuseum** åpnet i bygningen, med utstyr fra 1860-tallet.

## Referanser
Valløy skole

**Valløy skole** eller **Vallø skole** var en folkeskole på halvøya og industristedet Valløy i daværende Sem kommune i Vestfold. Den første bruksskolen på stedet ble etablert ca. 1739. Den ble ledet og bekostet av Saltverket, og derfor også kalt «Saltverkskolen» Den het en tid «Glassverkskolen», fordi den holdt til i glassverkets bygning. Skolen ble nedlagt i 1883 og elevene ble flyttet til Tolvsrød skole. I 1908 ble det igjen etablert skole. Den fikk nytt bygg i 1915. Skolen ble nedlagt under andre verdenskrig, i 1942.

Skolen, som lå nær Vallø Oljeraffineri og «arbeiderlandsbyen» der, ble da tatt i bruk som kaserne for tyskerne. Elevene flyttet til Presterød og Husvik skoler. Under krigen endret bruken av skolen seg etter behov, og bygget skal også ha huset russiske krigsfanger. Under britenes bombeangrep på Vallø 25. april 1945, da raffineriet, tapetfabrikken og mange hus ble totalskadd og 53 nordmenn ble drept, klarte skolebygningen seg. Etter noe reparasjoner ble rommene omgjort til leiligheter. Bygningen i Glassverksveien 24 har siden 1946 fortsatt som bolig. 

## Referanser
Allelu

***Allelu*** er et musikkalbum med Nordic Tenors, utgitt 1. november  2013.

## Sporliste
# «Allelu"
# "Bestefar"
# "Bridge over troubled water"
# "Desemberkveld"
# "Vi kan male himlen blå"

## Referanser
Råel skole

**Råel skole** (også kalt **Bytangen skole**) var en folkeskole på Råel i daværende Sem kommune i Vestfold. Skolen ble kjøpt i 1861 og påbygd året etter. Den ble nedlagt i 1925 da Presterød skole sto ferdig.

## Referanser
Christmas with Nordic Tenors and The Neumann Strings

***Christmas with Nordic Tenors and The Neumann Strings*** er et musikkalbum med Nordic Tenors og Neumann Strings, utgitt i november .

## Sporliste
# «Allelu»
# «O Helga natt»
# «Christmas song»
# «Jul, jul, strålande jul»
# «Santa Lucia»
# «Go tell it on the mountain»
# «Joulupukki»
# «Mary's boy child»
# «Gläns över sjö och strand»
# «Stille natt»
# «Away in a manger»
# «Det lyser i stille grender»
# «Adeste Fideles»
# «We rock you a merry Christmas»
# «When you wish upon a star»

## Referanser


## Eksterne lenker
*
Tolvsrød skole

**Tolvsrød skole** var en folkeskole på Tolvsrød i daværende Sem kommune i Vestfold. Bygningen heter nå Tolvsrødveien 5. Skolen ble bygd i 1876 og påbygd 1886. Den ble nedlagt i 1925 da Presterød skole sto ferdig.

## Referanser
Filosofiåret 1741

**Filosofiåret 1741** er en oversikt over hendelser, utgivelser og personer med tilknytning til filosofi i 1741.

## Hendelser

## Publiseringer

## Fødsler
* 10. mai - Francescantonio Grimaldi, italiensk jurist og filosof (død 1784)
* 13. juli - Carl Friedrich Hindenburg, tysk matematiker, professor i filosofi og fysikk (død 1808)
* 11. november – Johann Caspar Lavater, sveitsisk kirkeleder innen Den reformerte kirke, filosof og forfatter (død 1801)
* 20. november – Christian Friedrich Schmidt, tysk filosof og luthersk teolog (død 1778)

## Dødsfall
*31. august – Johann Gottlieb Heineccius, tysk jurist og filosof (født 1681)


Fil:Johann Gottlieb Heineccius.jpg|Johann Gottlieb Heineccius(1681-1741)


## Referanser
Per-Åke Åkesson

**Per-Åke Åkesson** er en svensk tidligere fotballspiller. Åkesson, som var spiss, spilte for Malmö FF i perioden 1974 til 1977.

## Referanser
Thomas Spence

**Thomas  Dinning Spence** (født 12. juli 1958) er en norsk journalist og fagforeningsmann, som var leder for Norsk journalistlag (NJ) mellom 2013 og 2017.

Spence hadde arbeidet i om lag 30 år som journalist da han ble NJ-leder. Hans pressekarriere begynte som redaktør av *[[Universitas (avis)|Universitas]]*. Siden har han jobbet for *[[Stavanger Aftenblad]]*, A-pressen, *[[Dagbladet]]* (1981–1994) og siden 1994 i *[[Aftenposten]]*, der han har vært politisk journalist - og sittet i klubbstyret. 

Han var leder av Oslo Journalistklubb fra 2006. Han har også vært vararepresentant til landsstyret og sittet i forhandlingsutvalget i NJ, og fra 2009 hatt vervet som nestleder. Spence var streikeleder da journalistene aksjonerte i 2002.

Hans familie har røtter i England, og Spence selv har arbeidet som korrespondent i London. 

## Referanser
Filosofiåret 1735

**Filosofiåret 1735** er en oversikt over hendelser, utgivelser og personer med tilknytning til filosofi i 1735.

## Hendelser

## Publiseringer

## Fødsler
*22. juni - John Millar, skotsk økonom, filosof og historiker (død 1801)
*23. juni - Jean-Baptiste-René Robinet, fransk filosof og naturalist (død 1820)
*25. oktober - James Beattie, skotsk filosof og forfatter (død 1803)
*14. desember - Johann Christian Foerster, tysk filosof, historiker og statsviter (død 1798)
*Domenico Grimaldi, italiensk økonom, gründer og filosof (død 1805)

## Dødsfall


Fil:Dr James Beattie.jpg|James Beattie(1735-1803)
Musurgus

* Se systematisk inndeling

***Musurgus*** er en slekt av biller som hører til gruppen hornbiller i familien skarabider (Scarabaeidae).

## Levevis
De lever i forholdsvis tørre biotoper, som steppe og ørkener. Denne slekten lever i svært tørre ørkenområder.

## Utbredelse
Slekten er kjent fra ørkenområder i Algerie (*M. stridens*) og Saudi-Arabia (*M. sabulicola*).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Musurgus* Vauloger, 1898
******** *[[Musurgus sabulicola]]* Dechambre & Pope, 1980
******** *[[Musurgus stridens]]* Vauloger, 1898

## Kilder
* Dynastidae du monde- sjekkliste over artene 

## Eksterne lenker
*
Einar Mårtensson

**Einar Mårtensson** var en svensk fotballspiller. Mårtensson, som var spiss, spilte seriekamper for Malmö FF i perioden 1945 til 1952.

## Referanser
Aceratus

* Se systematisk inndeling

***Aceratus*** er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae).

## Utseende
Nokså store (gjerne 30-35 millimeter), kraftige, brunrøde hornbiller. Hannen har et kort horn i pannen og en liten uthuling i forkant av pronotum.

## Utbredelse
Slekten er utbredt i Sør-Amerika der den er kjent fra Brasil og Paraguay.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Aceratus* Prell, 1936
******** *[[Aceratus davus]]* (Burmeister, 1847)
******** *[[Aceratus phyllis]]* (Burmeister, 1847)

## Kilder

* Dynastidae du monde- sjekkliste over artene 

## Eksterne lenker
*
Ove Blomberg

**Ove Blomberg** var en svensk fotballspiller. Blomberg, som spilte i forsvar, spilte for Malmö FF fra 1928 til 1932.

## Referanser
Filosofiåret 1721

**Filosofiåret 1721** er en oversikt over hendelser, utgivelser og personer med tilknytning til filosofi i 1721.

## Hendelser

## Publikasjoner
**[[Persiske brev]] (Lettres persanes)*, filosofiroman av Charles Montesquieu.

## Fødsler
*19. juni – Jakob Wegelin, sveitsisk historiker, evangelisk teolog og filosof (død 1791)
*30. juli – Antonín Boll, tsjekkisk filosof og jesuitt (død 1792)
*27. desember – Frans Hemsterhuis, nederlandsk filosof og forfatter (død 1790)

## Dødsfall
*12. mars – Johannes Luyts,	nederlandsk matematiker, filosof, astronom og fysiker (født 1655)
*6. september – Georg Wolfgang Wedel, tysk lege, kirurg, botaniker, kjemiker og filosof (født 1645)
*Yamamoto Tsunetomo, japansk samurai, kunstner og filosof (født 1659)


Fil:Romein erfl Hemsterhuis.gif|Frans Hemsterhuis(1721-1790)
Fil:Johann Luyts.jpg|Johannes Luyts(1655-1721)
Fil:Fotothek df tg 0009002 Medizin ^ Porträt.jpg|Georg Wolfgang Wedel(1645-1721)
Fil:Yamamoto Tsunetomo.jpg|Yamamoto Tsunetomo(1645-1721)
Laimdota Straujuma

**Laimdota Straujuma** (født 24. februar 1951) er en latvisk politiker som var statsminister i landet fra 22. januar 2014 til hun trakk seg 7. desember 2015 og ble etterfulgt av Māris Kučinskis 11. februar 2016.

## Bakgrunn
Straujuma har doktorgrad i økonomi fra Universitetet i Latvia. Hun har arbeidet ved Institutt for økonomi ved Latvias vitenskapsakademi.

## Politisk virke
I 1999 ble hun visestatssekretær i landbruksdepartementet og året etter statssekretær, en post hun beholdt til desember 2006. Fra januar 2007 til desember 2010 var hun statssekretær i regional- og kommunaldepartementet. Fra januar til oktober 2011 var hun visestatssekretær i departementet for miljøvern og regional utvikling. I oktober 2011 ble hun landbruksminister i Valdis Dombrovskis' regjering. Partiet Enhet (*Vienotība*) nominerte henne til regjeringsposten. I januar 2014 ble hun medlem av partiet.

Etter at Valdis Dombrovskis gikk av som statsminister, ble hun 6. januar 2014 bedt om å danne regjering av president Andris Bērziņš. Hun overtok som statsminister den 22. januar 2014.

## Referanser


## Eksterne lenker
* Latvias statsministerkontor (latvisk, engelsk, russisk)